text: 
  Vi vil også etablere nordiske kontakter, så vi kan få norsk og 
  svensk ind i danskundervisningen på en mere spændende og naturlig måde
  , end vi kan gøre det blot gennem tekstlæsning.
  
  
  Elektronisk netværk  -  og netværk af skoler
  
  Skolens arbejde med elektronisk post muliggøres af et abonnement på et
   elektronisk netværk med knudepunkter over hele verden, EARN-nettet ( 
  European Academic Research Network ). Vi har været så heldige at få 
  hjælp og vejledning fra en af skolens forældre, Kirsten Anttila, som 
  er tilknyttet et forskningsprojekt om informatik i skolens fag på 
  Lærerhøjskolen. Her er hun dansk koordinator for et kontaktnet af 
  skoler over hele verden. Vi indgår nu også selv som kontaktskole i 
  netværket.
  
  
  Muligheder i mange fag
  
  Vi er af naturlige grunde begyndt udviklingen af den elektroniske 
  brevskrivning i sprogfagene, men der ligger muligheder for at inddrage 
  internationale kontakter i mange fag. Der er fx god mening i at 
  bruge sit engelske eller sit tyske i forbindelse med Østersøprojektet.
  
  
  
  